kardosdrur/scandi-wiki huggingface dataset:
Francisco Javier Arellano Félix

Francisco Javier Arellano Félix (født 11. december 1969 i Mexico), også kendt under sit alias "El Tigrillo" (lille tiger), broderen af Ramón Arellano Félix, er en mexicansk narkoforhandler og tidligere leder af Tijuana-kartellet, der smugler narkotika fra Mexico til USA.

Tijuana-kartellet er ét af de tre største narko karteler i Mexico. Det er kendt for rekruttere gadebander i Los Angeles. Tijuana-kartellet er berygtet for ekstrem brutalitet og mord. Kartellet var i slutningen af 1990'erne ansvarlig for at levere halvdelen af den kokain, der sælges i USA. I januar 2006 blev det optaget at gruppen havde en tunnel der gik fra Tijuana, Mexico til Otay Mesa, San Diego i USA.

Retsforfølgelse 
Francisco Arellano, blev anholdt onsdag den 16. august 2006, på en fiskebåd i den Californiske Halvø af den amerikanske kystvagt. Den 5. november 2007 blev han idømt livsvarigt fængsel for distribution af kokain og hvidvaskning af penge. Han havde i september 2007 erklæret sig selv skyldig. Han afsoner i ADX Florence, USA's mest sikrede fængsel.

Se også 
 Narkotikakrigen i Mexico
 Tijuana-kartellet

Eksterne henvisninger/kilder 
 Mexicansk narkohandler fanget  CBS
 Mexicansk narkobaron anholdt, Ekstra Bladet
 USA's kystvagt fanger eftersøgt narkobaron
 Berygtet mexikansk narkobaron fanget, DR
 Francisco Javier Arellano slideshow , Sign on San Diego

Narkoforbrydere fra Mexico
Gréta Arn

Greta Arn (født 13. april 1979 i Budapest) er en kvindelig tennisspiller fra Ungarn. Greta Arn startede sin karriere i 1995.

Greta Arn’s far (Rudolf Arn) er tysker, hvorfor Greta Arn har dobbelt statsborgerskab. Greta Arn startede sin karriere registreret som tysker. Dette betød blandt andet, at hun kunne vinde det tyske juniormesterskab i tennis i 1994. Fra 1. januar 2008 ændrede Greta Arn sin WTA registrering, således at hun efterfølgende har spillet som ungarer. Denne ændring betød at hun kunne repræsentere Ungarn i Fed Cup i 2008.

25. april 2011 opnåede Greta Arn sin højeste WTA single rangering på verdensranglisten som nummer 48.

Eksterne kilder/henvisninger 

 

Tennisspillere ved sommer-OL 2008
Tennisspillere fra Ungarn
Chang Kai-chen

Chang Kai-Chen (født 13. januar 1991 i Taoyuan) er en kvindelig tennisspiller fra Taiwan. Chang Kai-Chen startede sin karriere i 2006. 

5. juli 2010 opnåede Chang Kai-Chen sin højeste WTA single rangering på verdensranglisten som nummer 82.

Eksterne henvisninger 

Tennisspillere fra Taiwan
Chelsey Gullickson

Chelsey Gullickson (født 29. august 1990 i Houston, Texas) er en kvindelig tennisspiller fra USA. Chelsey Gullickson startede sin karriere i 2006. 

9. juni 2008 opnåede Chelsey Gullickson sin højeste WTA single rangering på verdensranglisten som nummer 399.

Eksterne henvisninger 

Tennisspillere fra USA
Klára Koukalová

Klára Koukalová (født 24. februar 1982 i Prag) er en kvindelig tennisspiller fra Tjekkiet. Klára Koukalová startede sin karriere i 1998. 

6. marts 2006 opnåede Klára Koukalová sin højeste WTA single rangering på verdensranglisten som nummer 27.

Eksterne henvisninger 

Tennisspillere fra Tjekkiet
Personer fra Prag
Eugene Oberst

Eugene Oberst (23. juli 1901 – 30. maj 1991) var en amerikansk sportsudøver som deltog i de olympiske lege 1924 i Paris.
 
Oberst vandt en bronzemedalje i atletik under OL 1924 i Paris. Han kom på en tredjeplads i spydkast efter Jonni Myyrä fra Finland og Gunnar Lindström fra Sverige. Der var niogtyve deltagere fra femten lande som deltog i spudkonkurrencen som blev afviklet den 6. juli 1924.

Spydkastere fra USA
Petra Martić

Petra Martić (født 19. januar 1991 i Split) er en kvindelig tennisspiller fra Kroatien. Petra Martić startede sin karriere i 2007. 

12. april 2010 opnåede Petra Martić sin højeste WTA single rangering på verdensranglisten som nummer 63. 

Petra var nr. 14 den 13. januar 2020.

Eksterne kilder/henvisninger 

Deltagere for Kroatien ved sommer-OL 2012
Tennisspillere fra Kroatien
Personer fra Split
Alla Kudrjavtseva

Alla Kudrjavtseva (  ; født 3. november 1987 i Moskva) er en kvindelig tennisspiller fra Rusland. Alla Kudrjavtseva startede sin karriere i 2003. 

4. oktober 2010 opnåede Alla Kudrjavtseva sin højeste WTA single rangering på verdensranglisten som nummer 56.

Eksterne henvisninger 

Tennisspillere fra Rusland
Personer fra Moskva
Gunnar Lindström

Nils Gunnar Lindström (født 11. februar 1896 i Eksjö, død 6. oktober 1951 smst.) var en svensk atlet, som deltog i de olympiske lege 1920 i Antwerpen, 1924 i Paris og 1928 i Amsterdam.

Lindström var spydkaster, og hans bedste resultat i karrieren var 67,77 m (opnået i 1928). Han var svensk mester 1920, 1921 og 1924 i kast med begge hænder, i 1924, 1926 og 1927 i kast med bedste hånd. Han var desuden engelsk mester i kast med bedste hånd i 1921.

Ved OL 1920 kastede han 60,52 m i kvalifikationskonkurrencen, hvilket var fjerdebedst. I finalen kastede han igen 60,52 m, men denne gang rakte det kun til en sjetteplads efter fire finner og en ester.

Fire år senere ved OL 1924 i Paris vandt Lindström sølv efter Jonni Myyrä fra Finland. Der var 29 deltagere fra femten lande i spydkastkonkurrencen, som blev afviklet 6. juli. Lindström var bedst i kvalifikationen med et kast på 60,81 m, men skønt han i finalen kastede 60,92 m, måtte han se sig besejret af Jonni Myyrä, det også havde vundet konkurrencen ved OL 1920. Samme år satte Lindstöm verdensrekord i spydkast i Eksjö med et kast på 66,62 meter. Året efter forbedrede han rekorden til 67,31 meter.

Ved OL 1928 blev Lindström blot nummer fire i sit kvalifikationsheat med et kast på 58,69 m, hvilket ikke var nok til at kvalificere ham til finalerunden.

Referencer

Eksterne henvisninger 
 http://www.sports-reference.com/olympics/athletes/li/gunnar-lindstrom-1.html 

Spydkastere fra Sverige
Deltagere for Sverige ved sommer-OL 1920
Deltagere for Sverige ved sommer-OL 1924
Deltagere for Sverige ved sommer-OL 1928
Olympiske sølvmedaljevindere fra Sverige
RokokoPosten

RokokoPosten er en dansk humoristisk webavis med satiriske nyhedsindslag.

RokokoPosten karikerer mediernes formsprog,
og den er et dansk eksempel på den type af nyhedssatire, man også finder på de engelsksprogede The Onion og The Daily Mash, den fransksprogede Le Gorafi og den tysksprogede Der Posillion.
Det er en genre, der også er knyttet til almindelige mediers aprilsnar. RokokoPostens politisk satiriske humor er et opgør med den sociale satire, som ved RokokoPostens grundlæggelse var dominerende i de danske medier.

RokokoPosten har udgivet artikler siden den 9. september 2010.
RokokoPosten blev grundlagt af Annica Carlsen, Marta Sørensen, Zenia Larsen, Mikkel Andersson og Anne Faigh Rydell, men består i dag kun af de fire førstnævnte. Redaktionen har base i hhv. Århus og København.

Rokokoposten blev kåret som "Årets bedste nye medie" i 2011 af Kommunikationsforum, og i begyndelsen af 2012 havde webavisen 200.000 sidevisninger om måneden. I efteråret 2012 udkom et udvalg af RokokoPostens artikler i bogform,
og i slutningen af 2012 indgik RokokoPosten en aftale om samarbejde med Jyllands-Posten således at RokokoPostens satire også blev udgivet via Jyllands-Posten.

Efter at have været genstand for satire i en RokokoPosten-artikel med titlen "S og SF vil bekæmpe singlesamfundet" kritiserede folketingsmedlemmet Mette Frederiksen webavisen på Facebook:

Hun påpegede, at det kan være svært at gennemskue politisk satire på nettet.

I 2018 var RokokoPostens tilstedeværelse i mediebilledet steget så meget at en kommentator anså den som "den mest toneangivende satire i Danmark" sammen med Den Korte Radioavis.
De to medier er set som repræsentanter for "blå satire" (dvs. borgerlig) og i modsætning til centrumvenstre-satiren hvor Politikens ATS, Selvsving og Cirkusrevyerne bliver fremdraget.
Den blå satires "offer" er tit — med Mikkel Anderssons ord — "økospelt-Politiken-Østerbro-hipster-medie-menneskene", og Andersson har forklaret at "da vi startede RokokoPosten i 2010, havde vi nok en fælles idé om at gøre mere grin med dem, der gjorde grin med Pia Kjærsgaard end at gøre grin med Pia Kjærsgaard".
Eksempelvis er RokokoPostens satiriske artikel "Kritiske forældre: Gips giver autisme", der refererer til skepsissen mod MFR-vaccination, anset som en politiserende højre-orienteret behandling af typisk venstre-orienterede eller radikale helsefanatikeres paranoide utilbøjelighed til at rette sig efter sundhedsmyndighederne.

Se også 

 Falske nyheder

Referencer

Eksterne henvisninger 
 RokokoPostens hjemmeside
 

Satire
Netaviser fra Danmark
Etableret i 2010
Malcolm Nokes

Malcolm Cuthbert Nokes (20. maj 1897 – 22. november 1986) var en britisk atlet som deltog i de olympiske lege 1924 i Paris og 1928 i Amsterdam.

Nokes vandt en bronzemedalje i atletik under OL 1924 i Paris. Han kom på en tredjeplads i hammerkast efter Frederic Tootell og Matthew McGrath begge fra USA. Der var femten deltagere fra ti lande som deltog i konkurrencen. Finalen blev afviklet den 10. juli 1924.

Eksterne henvisninger 
 

Hammerkastere fra Storbritannien
Thomas Lieb

Thomas John Tom Lieb (28. oktober 1899 – 30. april 1962) var en amerikansk atlet som deltog i de olympiske lege 1924 i Paris.
 
Lieb vandt en bronzemedalje i atletik under sommer-OL 1924 i Paris. Han kom på en tredjeplads i diskoskast efter sin landsmand Clarence Houser og Vilho Niittymaa fra Finland. Der var toogtredive deltagere fra atten lande som deltog i disciplinen. Finalen blev afviklet den 13. juli 1924.

Diskoskastere fra USA
Ernesto Sábato

Ernesto Sábato (født 23. juni 1911 i Rojas, Provincia de Buenos Aires, død 30. april 2011 i Santos Lugares, Buenos Aires) var en argentinsk forfatter og fysiker.

Eksterne henvisninger 

Skønlitterære forfattere fra Argentina
Fysikere fra Argentina
Argentinere i 1900-tallet
Argentinere i 2000-tallet
Brønnøysundbroen

Brønnøysundbroen  () er en cantileverbro som går fra øen Torget til fastlandet ikke så langt fra byen Brønnøysund i Nordland fylke i Norge. Broen er 550 meter lang, længste spænd er 110 meter, og broen har en gennemsejlingshøjde på 30 meter. Broen har 20 spænd, og blev åbnet  i 1979 som en del af fylkesvej 54 i Nordland.

Øen Torget er mest kendt for fjeldet Torghatten.

Hurtigruten sejler under broen.

Broer i Norge
Nordlands geografi
Etableret i 1979
Brønnøy
Erikslægten

Erikslægten var den ene af to ætter eller slægter som kæmpede om kongemagten i Sverige mellem 1130 og 1250. Navnet på ætten kommer fra den første konge, Erik den Hellige. Den anden æt var Sverkerslægten.

Erikslægten støttede Varnhems kloster og mange af slægtens medlemmer er begravet der.

Erikslægtens sidste konge var Erik Eriksson den Læspe og Halte, som døde barnløs i 1250 og med ham uddøde slægten på mandssiden. Eriks nevø, Valdemar Birgersson, søn af Birger jarl, arvede kronen, som siden blev overtaget med vold af Valdemars bror Magnus Ladulås.

Sveriges kongehuse
Sverkerslægten

Sverkerslægten var en af to ætter eller slægter som kæmpede om kongemagten i Sverige mellem ca 1130 og 1250. Navnet kommer fra den første konge i ætten, Sverker Karlsson den ældre. Sverkerslægten uddøde på mandssiden i år 1222 med Johan Sverkersson. Den anden slægt var Erikslægten.

Sverkerslægten var traditionelt set orienteret mod Danmark, mens Erikslægten på samme måde orienterede sig mod Norge for alliancer og støtte.

Under den første Sverker, kaldet "den ældre" for ikke at forveksle ham med den senere Sverker den yngre, skal dyrkningen af asatroen, eller set fra en kristen synsvinkel, hedenske guder, have ophørt i Sverige. 

Der blev anlagt flere klostre på denne tid, som Alvastra kloster i Østergøtland, Nydala kloster i Småland, Varnhems kloster og Gudhem kloster i Vestergøtland, hvor munke og nonner ugifte skulle tilbringe sine liv med at tjene den kristne gud. Man begyndte også at indføre bispestift. 

Et paveligt sendebud, kardinal Nicolaus af St. Alban, kom til Sverige for at indvie en ærkebiskop. Men sveerne og gøterne kunne ikke komme overens i nogen af de vigtige møder for at kunne udse en ærkebiskop og på hjemrejsen efterlod det pavelige sendebud Pallium (ærkebispekåben) hos biskoppen i Lund.

Sveriges kongehuse
Herman Andreas Mollerup

Herman Andreas Mollerup (19. november 1798 i København – 1. marts 1886 sammesteds) var en dansk højesteretsassessor og politiker.

Han var en søn af brygger Søren Mollerup (1758-1832) og Dorthea f. de Place (1777-1852). Han blev 1815 privat dimitteret til Københavns Universitet, 1819 juridisk kandidat, samme år volontær i det Danske Kancelli, 1825 kancellist, 1827 protokolsekretær i Højesteret, 1831 surnumerær og 1833 virkelig assessor i Landsover- samt Hof- og Stadsretten, 1846 borgmester i København, 1854 justitiarius i sidstnævnte ret, samme år tillige ekstraordinær assessor i Højesteret, i hvilken ret han 1856-80 havde sæde som ordinær assessor, og var desuden 1862-75 konstitueret som
generalauditør i Søetaten.

Endvidere havde han 1841-46 tilsynet med hovedstadens privilegerede blade og var 1849-59 medlem af Missionskollegiet, 1849-80 medlem af direktionen for Vajsenhuset samt 1857-75 medlem af Københavns Borgerrepræsentation, beklædte i en længere årrække stillingen som dens viceformand og var 1858-60 formand for forsamlingen. 1842 blev han justitsråd, 1849 etatsråd, 1862 konferensråd, 1867 Kommandør af Dannebrog, 1875 Storkors af samme orden og ved sin afsked 1880 gehejmekonferensråd. Han døde 1. marts 1886 i København.

Al sin offentlige gerning røgtede han med levende interesse, stor dygtighed, ufortrøden iver og samvittighedsfuldhed, og i Højesteret indtog han en fremragende plads blandt rettens tilforordnede ved sin betydelige indsigt og rige erfaring, ligesom han også her som andetsteds var i høj grad skattet for sin store
personlige elskværdighed og beskedenhed.

22. maj 1840 blev han gift med Caroline Elisabeth Buchwald (25. maj 1810 – 3. september 1890), en datter af justitsråd, generalkasserer ved Det kongelige Tallotteri Frederik Buchwald og Elisabeth f. Berg.

Kilder 
 Georg Kringelbach, "Herman Andreas Mollerup", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Borgmestre i København
Højesteretsdommere fra Danmark
Medlemmer af Københavns Borgerrepræsentation i 1800-tallet
Storkors af Dannebrog
Personer fra København
Personer i Dansk Biografisk Leksikon
Auditører fra Danmark
Gehejmekonferensråder fra Danmark
Edith Pickles

Edith Carrie Pickles (født 1904 i Yorkshire) var en britisk gymnast som deltog i de olympiske lege 1928 i Amsterdam.

Pickles vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i holdkonkurrencen i multikamp for damer efter Nederlandene og Italien. Det var første gang at gymnastik for damer stod på det olympiske program. Holdkonkurrencen i mangekamp for damer blev afviklet fra den 8. til 9. august 1928. Der var tolv gymnaster på hvert hold.

Eksterne henvisninger 

Gymnaster fra Storbritannien
Anund Jakob

Anund Jakob (eller Ønund Jacob og Emund Kullbrenneren (kulbrænderen) født mellem 1007-09 ifølge Snorre Sturlasson 25. juli, død ca. 1050) var konge over sveeerne fra 1022 til sin død.

Anund Jakob var søn af Olof Skötkonung og Estrid (eller Astrid). Den tyske kronikør Adam af Bremen forklarer dobbeltnavnet med, at de sveere på tinget, der valgte ham som medkonge, kunne acceptere, at han var kristen, men ikke at han havde et kristent navn. "Anund" var ofte det navn, sveerne gav dem, som havde et fremmedartet navn, som var vanskeligt at udtale (jf. Anund Gårdske). Jakob skal have været dåbsnavnet.

Anund Jakob havde ambitioner om at markere sig i nabolandene i Norden, og han støttede den norske kong Olav Haraldsson med hærfolk i dennes strid mod den danske konge Knud den Store i slaget ved Helgå, som Knud vandt. Efter dette slag er det uklart, om Anund Jakob havde egentlig magt over det svenske rige. I Sigtuna blev der slået en mønt med Knud den Stores navn. Sveerne havde valgt ham som konge, skønt det nok mest var i håb om at få lov til at være i fred.

Under Anund Jakob blev der rustet en berømt vikingefærd i Østerled, det såkaldte "Ingvarstoget", se Ingvar den vidfarne.

I Vestergøtalovens kongeliste kaldes han "Emund" og siges at have opretholdt lov og orden med en usædvanlig strenghed, blandt andet ved at lade lovbryderens hus nedbrænde. Han blev derfor kendt som "Kulbrænderen" (svensk "Kolbränna").

Anund Jakob blev efterfulgt af sin halvbror Emund den gamle.

Det tilskrives ofte, at det var halvbroderens datter (af ukendt navn), der blev gift med Stenkil Rangvaldsson, men nogle kilder angiver, at denne ægtefælle til Stenkil var en datter af Anund Jakob, muligvis med navnet Maria. Ellers menes Anund Jakob at være far til datteren Gyda Anundsdatter, der (måske) kortvarigt var gift med Svend Estridsen.

Anetavle

Eksterne henvisninger 

Regenter fra Sverige
Svenskere i 1000-tallet
Nik & Jays diskografi

Nik & Jays diskografi består af fem studiealbum, et livealbum, to opsamlingsalbum, én EP og 25 singler.

Album

Studiealbum

Livealbum

Opsamlingsalbum

EP'er

Singler

Som gæsteartist

Andre optrædener

Referencer 

Diskografier
Nik & Jay
Frederik Gottlieb Sporon

Frederik (Friderich) Gottlieb Sporon (født 1. maj 1749 i Køge, død 31. januar 1811 i København) var en dansk højesteretsassessor, bror til Benjamin Georg Sporon og far til Poul Egede Sporon.

Han var søn af rektor, magister, senere titulær professor Nicolai Sporon og Elisabeth Kirstine Holmer, blev 1764 student fra Køge, 1767 cand.theol., studerede 1772-74 ved universitetet i Göttingen, blev 1776 cand.jur., 1777 surnumerær assessor i Hof- og Stadsretten, 1778 tillagt gage, 1782 assessor i Højesteret, 1802 virkelig etatsråd, 20. februar 1810 afskediget med fuld gage i pension, og samme måned ekstraordinær assessor i Højesteret. 4. marts 1782 blev Sporon medlem af det norske Videnskabernes Selskab og 1791 direktør for Budolphi Kloster; 1801 medlem af Overadmiralitetsretten. Sporon, der var en i flere retninger litterært interesseret mand, døde i København 31. januar 1811.

Han ægtede 3. maj 1784 i Helligåndskirken Karen Egede (1. oktober 1754 i København – 25. januar 1799 sammesteds), (gift 1. gang 3. december 1772 med slotspræst og præst ved Vajsenhuset Bendix Krøll, 1735-1782), datter af præst ved Vartov, senere titulær pofessor, docent ved det grønlandske seminarium, senest titel og rang som biskop over den grønlandske mission Poul Egede og 2. hustru Marie Kirstine Thestrup.

Kilder 
 Georg Kringelbach, "Frederik Gottlieb Sporon", i: C.F. Bricka (red.), Dansk Biografisk Lexikon, København: Gyldendal 1887-1905.
 Rasmus Nyerup, Lit. Lex.
 Danske Jurister 1736-1936.

Højesteretsdommere fra Danmark
Personer fra Køge
Teologer fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Dommere i Hof- og Stadsretten
Frederik Gottlieb
Chris Hemsworth

Chris Hemsworth (født 11. august 1983 i Melbourne) er en australsk skuespiller, kendt for rollen som Kim Hyde i soap-serien Home and Away, men han har også medvirket i en række andre film/serier, deriblandt filmen Star Trek fra 2009. Han er nok mest kendt fra filmene; Thor (2011), The Avengers (2012), Thor: The Dark World (2013) og Avengers: Infinity War hvor han spiller Thor og Thor: Ragnarok (2017) hvor han også spiller Thor. Han medvirkede også I Snow White and The Huntsman (2012), hvor han spillede The Huntsman.

Han har udover Star Trek, Thor og Snowwhite and The Huntsman haft roller i flere film. Han har haft en rolle i A Perfect Getaway (2009) og samtidig været en af hovedrollerne i filmen Ca$h (2010).
Han har også en rolle i filmene Red Dawn og The Cabin in the Woods.

Chris er bror til Liam Hemsworth. Chris Hemsworth er gift med den spanske skuespillerinde Elsa Pataky, som han mødte gennem deres indbyrdes repræsentant i begyndelsen af 2010. De offentliggjorde deres forhold ved en fest ved LACMA i Los Angeles den 25. september 2010, og blev gift tre måneder senere.
Chris Hemsworth har tidligere været i et forhold med Isabel Lucas som spillede Tasha Andrews i Home and Away.

Filmografi 

 Thor: Love and Thunder (2022)
 Avengers: Endgame (2019)
 Avengers: Infinity War (2018)
 12 Strong (2018)
 Thor: Ragnarok (2017)
 Ghostbusters (2016)
 The Huntsman: Winter's War (2016)
 Blackhat (2015)
 Fars sygt fede bilferie (2015)
 In the Heart of the Sea (2015)
 Rush (2013)
 Thor: The Dark World (2013)
 Star Trek Into Darkness (2013, stemme)
 Snow White and the Huntsman (2012)
 The Avengers (2012)
 The Cabin in the Woods (2012)
 Thor (2011)
 Red Dawn (2011)
 Ca$h (2010)
 Star Trek (2009)

Eksterne henvisninger 

 

Skuespillere fra Australien
Personer fra Melbourne

Australiere i 1900-tallet
Australiere i 2000-tallet
Tom Hiddleston

Thomas William "Tom" Hiddleston (født 9. februar 1981 i Westminster) er en engelsk skuespiller.

Tom Hiddleston blev uddannet på to uafhængige skoler: ved The Dragon School i Oxford og Eton College i Eton (nær Windsor) i Berkshire, hvor han gik om bord i Durnford House. Han læste Classics på Pembroke College, Cambridge. I hans anden embedsperiode ved Cambridge blev han set i en produktion af A Streetcar Named Desire af Lorraine Hamilton fra de bemærkelsesværdige skuespilleres agentur Hamilton Hodell, og han fik kort tid derefter sin første tv-rolle i Stephen Whittaker's tilpasning af Nicholas Nickleby på ITV, med Charles Dance, James D'Arcy og Sophia Myles i hovedrollerne.

Han deltog i Royal Academy of Dramatic Art, hvorfra han dimitterede i 2005.

Tom Hiddleston spiller Loke, Thor's bror, i Marvel Studios' spillefilm Thor fra 2011, instrueret af Kenneth Branagh, som han har arbejdet med før på Ivanov og Wallander. Han var oprindeligt til audition på rollen, som Thor, men selv om han gik på en streng diæt og tog adskillige muskler på, besluttede Branagh han var mere egnet til rollen som Loke, Thor's halv-bror.
I 2011, medvirker han sammen med Owen Wilson i Midnight in Paris, skrevet og instrueret af Woody Allen.

I juni 2010 blev det meddelt, at Hiddleston var blevet castet i rollen som Kaptajn Nichols i War Horse, en film baseret på romanen fra 1982 af Michael Morpurgo, og at han skal medvirke i den kommende film The Deep Blue Sea, der er baseret på skuespillet fra 1952 af Terence Rattigan, sammen med Rachel Weisz og Simon Russell Beale. Han har derudover gentaget sin rolle som Loke i The Avengers fra 2012, i 2013 i Thor: The Dark World, og igen i Thor Ragnarok fra 2017. I 2017 kunne han også ses i rollen som Kaptajn James Conrad i Kong: Skull Island.

Tom Hiddlestons rolle som country-sangeren Hank Williams, i filmen I Saw The Light, delte vandene blandt country-sangerens fans og familie. Tom Hiddleston sang og fremførte selv sangene i filmen, sammen med The Saddle Spring Boys. Filmen er baseret på bogen Hank Williams: The Biography af Colin Escott, George Merritt, og William Bill MacEwen. Filmen blev vist første gang på den internationale film-festival i Toronto, i 2015.

I 2016 spillede Tom Hiddleston hovedrollen som Jonathan Pine i tv-serien Natportieren, instrueret af Susanne Bier. Han var desuden medproducent på tv-serien, der kunne ses på DR.

Udvalgt filmografi 

 Thor: Ragnarok (2017)
 Kong: Skull Island (2017)
 I Saw The Light (2015)
 Thor: The Dark World (2013)
 Only Lovers Left Alive (2013)
 The Avengers (2012)
 The Deep Blue Sea (2012)
 Thor (2011)
 War Horse (2011)
 Midnight In Paris (2011)
 The Avengers: Infinity War (2018)

Referencer

Eksterne henvisninger 

 http://www.thomashiddleston.com/ 
 

Skuespillere fra Storbritannien